**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 31 – 1 – 2022**

**ΑΜΑΡΟΥΣΙΟΥ Αρ. Πρ.: 65**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ. & Fax : 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

**Προς: Τα μέλη του Συλλόγου μας.**

**Κοινοποίηση: Δ .Ο. Ε., Συλλόγους Εκπ/κών Π. Ε. της χώρας**

**Θέμα: « Συμμετοχή του Συλλόγου Εκπ/κών Π. Ε. Αμαρουσίου στη διοργάνωση κινητοποίησης για το ασφαλιστικό – συνταξιοδοτικό την Πέμπτη 17 Φεβρουαρίου 2022 στις 14:00 στο Υπουργείο Εργασίας».**

Συναδέλφισσες/φοι,

**Ο Σύλλογος ΕκπαιδευτικώνΠ. Ε. Αμαρουσίου ανταποκρινόμενος στην πρόταση του Συλλόγου Εκπ/κών Π. Ε. « Η Πρόοδος» Πειραιά συμμετέχει στην οργάνωση κινητοποίησης την Πέμπτη 17 Φεβρουαρίου 2022 στις 14:00 στο Υπουργείο Εργασίας  (Σταδίου 29) για το ασφαλιστικό - συνταξιοδοτικό με αιχμή την άμεση και έγκαιρη καταβολή των συντάξεων.**

**Άμεση και Έγκαιρη καταβολή των συντάξεων**

Οι μειώσεις στις συντάξεις μετά τη λαίλαπα των μνημονίων και την εφαρμογή μιας σειράς αντιασφαλιστικών νόμων φτάνει στο 50%. Η επιχειρούμενη ιδιωτικοποίηση των επικουρικών συντάξεων οδηγεί σε παραπέρα μείωσή τους, στα όρια της κατάργησής τους.  Και όλα αυτά όταν, για όσους δεν έχουν κατοχυρώσει δικαίωμα συνταξιοδότησης ως 31 – 12 – 2021, απαιτούνται 40 χρόνια δουλειάς και όριο ηλικίας τα 62 έτη για να βγει κανείς στη σύνταξη.

Σήμερα η συνταξιοδότηση μοιάζει με απειλή. Οδηγεί σε σοβαρή μείωση του εισοδήματος. Η απειλή αυτή έχει ως αποτέλεσμα την παράταση του εργασιακού βίου προκειμένου να αποφύγει κάποιος την άμεση φτωχοποίηση. Αν ο μισθός δεν φτάνει, τότε η σύνταξη αποτελεί εισιτήριο για τη φτώχεια. **Οι συνάδελφοι καλούνται για δύο χρόνια αφότου συνταξιοδοτηθούν να ζήσουν με λιγότερα από 700 ευρώ το μήνα** αφού το κράτος αδυνατεί να υπολογίσει νωρίτερα το ακριβές ύψος της σύνταξής τους. Πρόκειται για μια βίαιη φτωχοποίηση – τιμωρία μετά από 40 χρόνια εργάσιμου βίου. Οι αυξήσεις στις τιμές των βασικών αγαθών και στην ενέργεια οδηγούν στην εξαθλίωση τους συνταξιούχους, όπως και τους εργαζόμενους.

Συναδέλφισσες/συνάδελφοι,

**Απαιτούμε την άμεση και έγκαιρη καταβολή των συντάξεων σε όλους τους συνταξιούχους.**

**Δεν εκχωρούμε τους κόπους μιας ζωής στο κράτος, τις μεγάλες ιδιωτικές ασφαλιστικές εταιρίες, την εργοδοσία.**

**Όχι στην ιδιωτικοποίηση-κατάργηση της επικουρικής ασφάλισης.**

**Αγωνιζόμαστε, απαιτούμε, διεκδικούμε:**

* Αυξήσεις σε μισθούς και συντάξεις.
* Επαναφορά της 13ης- 14ης  σύνταξης.
* Άμεση αποκατάσταση των απωλειών της προηγούμενης δεκαετίας.
* Κατάργηση των αντιασφαλιστικών νόμων.
* Έκτακτες κρατικές επιχορηγήσεις για τα ταμεία – Να επιστραφούν πίσω τα κλεμμένα.
* Θεμελίωση του συνταξιοδοτικού δικαιώματος στα 25 χρόνια υπηρεσίας για όλους. Πλήρης σύνταξη στα 30 χρόνια εργασίας και 60 έτη ηλικίας.

**Συμμετέχουμε στην οργάνωση κινητοποίησης – συγκέντρωσης την Πέμπτη 17 Φεβρουαρίου 2022, στις 14:00 στο Υπουργείο Εργασίας (Σταδίου 29).**

**Καλούμε τις  εκπαιδευτικές ομοσπονδίες (ΔΟΕ – ΟΛΜΕ), τους Συλλόγους Εκπαιδευτικών Π. Ε. και τις Ε.Λ.Μ.Ε. να πάρουν ανάλογες αποφάσεις συμμετοχής στην κινητοποίηση.**

